Matej Kristín

Matej Kristín  (* 24. január 1990, Ilava) je slovenský hokejový brankár. Je odchovancom klubu MHK Dubnica nad Váhom.

 Klubový hokej 
Matej Kristín začínal s hokejom v Dubnici nad Váhom v klube HK Dubnica nad Váhom, rovnako ako jeho starší brat Miroslav Kristín. Z klubu HK Dubnica nad Váhom prestúpil do klubu HKM Zvolen pred ročníkom 2007/08 v ktorom chytal, ako jednotka v juniorskom tíme Zvolena. V tejto sezóne odchytal za Zvolen aj svoj premiérový zápas medzi mužmi. Práve počas tohto ročníka sa dostal aj na Majstrovstvá sveta do 18 rokov, kde nastúpil v troch stretnutiach. V novom ročníku chytal tiež ešte za juniorské mužstvo Zvolena, ale už si zachytal viac stretnutí v seniorskom hokeji. V sezóne odchytal 3 stretnutia v extralige za HKM Zvolen a 3 stretnutia v 1. hokejovej lige za klub HC 07 Detva. V novom ročníku odchytal v extralige desať stretnutí za HK Orange 20, ale sezónu dokončil v tíme HKM Zvolen, kde sa postavil do bránky v 11 stretnutiach v základnej časti a jednom v play-off. Aj v novom ročníku bol hráčom HKM Zvolen.

Pred ročníkom 2011/12 podpísal zmluvu s klubom HC Dukla Senica v 1. hokejovej lige. V jej drese sa stal jasnou jednotkou v mužstve, keď odchytal 37 zápasov v základnej časti a 7 v play-off. V tejto sezóne získal s klubom HC Dukla Senica prvoligové bronzové medaily.

Po jednej sezóne v 1. hokejovej lige podpísal zmluvu s klubom Dukla Trenčín. V jej drese odchytal celkovo 35 stretnutí, v ktorých mal 90,41 úspešnosť zákrokov a v priemere v nich inkasoval 2,94 gólu na zápas.

Od sezóny 2013/14 pôsobí vo Francúzsku. Zmluvu podpísal s klubom Lions Lyon HC v 2. najvyššej súťaži Division 1. Pre klub z Lyonu to bola úspešná sezóna, keď v lige získali titul a postúpili do najvyššej francúzskej ligy Ligue Magnus. V sezóne 2014/15, tak hrával v klube z Lyonu najvyššiu francúzsku ligu Ligue Magnus. 

Pred sezónou 2015/16 podpísal zmluvu so slovenským klubom HC Mikron Nové Zámky, ktorý bol nováčik v 1. hokejovej lige SR. S klubom vyhral 1. hokejovú ligu čo znamenalo, že si klub vybojoval postup do extraligy. V extralige už, ale za klub HC Mikron Nové Zámky nechytal. Zmluvu podpísal s francúzskym klubom Briancon Alpes Provence Hockey Club. 

 Osobné úspechy  

Majstrovstvá sveta do 18 rokov
Sezóna 2007/08
Účasť na Majstrovstvách sveta do 18 rokov

Division 1, FR

Sezóna 2013/14
Víťaz ligy s klubom Lions Lyon HC
Najlepší brankár v lige po základnej časti - priemer obdržaných gólov na zápas - 1.99

1. hokejová liga SR
Sezóna 2011/12
Bronzová medaila za tretie miesto s klubom HC Dukla Senica

Sezóna 2015/16
Víťaz ligy s klubom HC Mikron Nové Zámky

 Štatistiky - Základná časť 
 Sezóna  Súťaž  Klub  Stretnutia  Priemer obdrž. gólov 2007/08   Extraliga SR  HKM Zvolen  1  0.00 2008/09   Extraliga SR  HKM Zvolen  3  2.76 2008/09   1. hokejová liga SR  HC 07 Detva  3  3.02 2009/10   Extraliga SR  HK Orange 20  10  5.39 2009/10   Extraliga SR  HKM Zvolen  11  2.41 2010/11   Extraliga SR  HKM Zvolen  19  3.26 2011/12   1. hokejová liga SR  HC Dukla Senica  37  2.86 2012/13   Extraliga SR  Dukla Trenčín  34  2.90 2013/14   Division 1  Lions Lyon HC  22  1.99 2014/15   Ligue Magnus  Lions Lyon HC  7  4.31 2014/15   Coupe de la Ligue  Lions Lyon HC  4  3.77 2015/16   1. hokejová liga SR  HC Mikron Nové Zámky  24  2.77 2016/17   Division 1  Briancon Alpes Provence Hockey Club  22  2,54

 Štatistiky - Play-off 
 Sezóna  Súťaž  Klub  Stretnutia  Priemer obdrž. gólov 2009/10   Extraliga SR  HKM Zvolen  1  8.00 2010/11   Extraliga SR  HKM Zvolen  1  0.00 2011/12   1. hokejová liga SR  HC Dukla Senica  7  3.15 2012/13   Extraliga SR   Dukla Trenčín  1  11.98 2013/14   Division 1  Lions Lyon HC  8  2.38 2015/16   1. hokejová liga SR  HC Mikron Nové Zámky  5  1.01 2016/17   Division 1  Briancon Alpes Provence Hockey Club  3  3,79

 Reprezentačná kariéra 
 Sezóna  Tím  Turnaj  Miesto konania  Stretnutia  Priemer obdrž. gólov  Umiestnenie Slovenska 2007/08  Slovensko 18  Majstrovstvá Sveta do 18 rokov    Toruň  3  4.22  7. miesto

 Zdroj 
 Matej Kristínna eliteprospects.com
 Matej Kristín na eurohockey.com

Kategória:Slovenskí hokejisti
Kategória:Slovenskí hokejoví brankári
Kategória:Hráči MHK Dubnica nad Váhom
Kategória:Hráči HKm Zvolen
Kategória:Osobnosti z Dubnice nad Váhom